**JOG ÉS POLITIKA**

Tárgyleírás

A kurzus célja az alábbi témakörök tárgyalása:

* A Kormány alkotmányos jogállása és a végrehajtó-hatalom prezidencializálódása (elmozdulások a hatalommegosztás rendszerében az Alaptörvény elfogadása után, a kormány alkotmányos feladat-és hatáskörei: „maradékelv”, szervezetalakítás, jogalkotás, a politika prezidencializálódást elősegítő tényezők, bizalmi elv és kormányzati legitimáció).
* A miniszterelnök az Alaptörvényben (változott-e a kormányzási modell az első Orbán kormányhoz képest, bevált-e a „nagyminisztériumi struktúra, hogyan módosult a kormányfő szerepe az új alkotmányos szabályozás révén, milyen jellemzői a harmadik Orbán kormány strukturális változtatásainak).
* Az Alkotmánybíróság és a bírói hatalom (az Alkotmánybíróság szerepváltozásai a rendszerváltozás óta, a bírói aktivizmus, textualizmus és originalizmus és a „láthatatlan alkotmány”, a politika eljogiasítása és a bírói hatalom).
* Alkotmányozó hatalom és alkotmányértelmezés (az alkotmányértelmezés monopóliuma, nyelvtani, logikai, teleologikus, rendszertani és értékelvű értelmezések, az alkotmányozó és az alkotmánymódosító hatalom problémája).
* Alkotmánymódosítások és az alkotmánybíróság mozgástere (az átmeneti törvény alkotmányellenessége és konzekvenciái, a közjogi érvénytelenség alkotmányos megítélése, az alkotmánymódosítások és az Alaptörvény koherenciája, az alkotmánybíráskodás jövője).
* A jogi és politikai konstitucionalizmus „csatája”. (az alapjogi fundamentalizmus európai térnyerésének jellemzői, a bírósági tárgyalótermekben lezajlott „államcsíny” vádja, az alkotmánybíróságok által elfoglalt területek visszahódítása, a politikai konstitucionalisták térnyerése).
* Az alkotmányosság jövője(nemzetállami alkotmánybíróságok és a globalizálódó világ,a „globális alkotmányos oligarchizálódás” teóriája, nemzetközi alkotmánybíróság felállításra irányuló kísérletek).

*Irodalom*

|  |
| --- |
| * Bellamy R. (2007) *Political Constitutionalism, A Repulican Defense of Constitutionality of Democracy.* Cambridge University Press, London,2007. * Bihari M. (2005) *A magyar politika 1944-2004. Politikai és hatalmi viszonyok.* Budapest, Osiris Kiadó * Csink L-Fröhlich J. (2012) - *Egy alkotmány margójára* - Budapest, Gondolat Kiadó * L.Csink-B.Schanda (2012) - *The Basic Law of Hungary: A First Commentary , The Constitutional Court* Clarus Press, 157-169 * Gellén M. (2013) *Állam és közigazgatás új szerepben. Közigazgatási reformok és az államszerep változásai.* Budapest, Nemzeti Közszolgálati Egyetem * Pokol B. (2003) *A bírói hatalom* Századvég Kiadó, Budapest * Pokol B. (2014) *Alkotmánybíráskodás. Szociológiai, politológiai és jogelméleti megközelítésben.* Kariosz Kiadó, 2014. * Posner, Richard A. (2008) - *How Judges Think* - Harvard University Press. Cambridge, Massachusetts * Sári J. (1995) *Hatalommegosztás*, Osiris Kiadó, Budapest * Smuk P. (2011) *Magyar közjog és politika 1989-2011.* Osiris Kiadó, Budapest * Stumpf I. (2014) *Erős állam- alkotmányos korlátok* Századvég Kiadó Budapest |